4545 


04004280605030024 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 428 


6 Μαΐου 2003 


ΑΠΟΦΑΣΕΙΣ 

Αριθ. 11475 

Εγκριση πολεοδομικής μελέτης της περιοχής δεύτερης 
κατοικίας της πολεοδομικής ενότητας «Κεντρική ΙΑ» 
του δήμου Καλλικράτειας (Ν. Χαλκιδικής). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44 (παρ. 1), 116(παρ. 1,2, 
3), 117, 118, 119, 120, 122, 154, 243,248,249 και 250του 
από 14.7.1999 Π.Δ/τος «Κώδικας Βασικής Πολεοδομικής 
Νομοθεσίας» (Δ' 580), όπως τα άρθρα 243, 248, 249 και 
250 τροποποιήθηκαν με τα άρθρα 4, 5, 6 και 7 αντίστοιχα 
του Ν. 2831/2000 «Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις» (Α' 140). 

2. Τις διατάξεις της παρ. 3β του άρθρου 29 του Ν. 
2831/2000 «Τροποποίηση των διατάξεων του 
Ν. 1577/1985 "Γενικάς Οικοδομικός Κανονισμός" και άλ¬ 
λες πολεοδομικές διατάξεις» (Α' 140), όπως αυτό αντικα- 
ταστάθηκε με το άρθρο 10 του Ν. 3044/02 «Μεταφορά Συ¬ 
ντελεστή Δάμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος Χωροταξίας και 
Δημοσίων Έργων» (Α' 197). 

3. Τις διατάξεις του άρθρου 2 (παρ. 1)του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

4. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) καιαντικα- 
ταστάθηκε με την παρ. 2α του άρθρου 1 του Ν. 2469/1997 
(Α'38). 

5. Τις διατάξεις του από 16.8.1988 Π.Δ/τος «Καθορι¬ 
σμός Ζώνης Οικιστικού Ελέγχου (Ζ.Ο.Ε), κατωτάτου 
ορίου κατάτμησης και λοιπών όρων και περιορισμών δό¬ 
μησης στην εκτός εγκεκριμένου ρυμοτομικού σχεδίου και 
εκτός ορίων οικισμών προϋφιστάμενων του έτους 1923 
περιοχή των κοινοτήτων Αγίου Παύλου, Νέας Καλλικρά- 
τειας και Νέων Σιλάτων (Ν. Χαλκιδικής)» (Δ' 700). 

6. Την 4427/920/8.2.1995 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση Σχεδίου Ανάπτυξης Περιοχών δεύτερης κατοικίας 


(ΣΧ.Α.Π.) μέσα σε εγκεκριμένη Ζώνη Οικιστικού Ελέγχου 
(Ζ.Ο.Ε.) των Κοινοτήτων Αγίου Παύλου, Νέας Καλλικρά- 
τειας και Νέων Σιλάτων (Ν. Χαλκιδικής)» (Δ' 117), άπως 
τροποποιήθηκε με την 32527/6707/5.11.1997 απάφαση 
του Υφυπουργού Περιβάλλοντος, Χωροταξίας και 
Δημοσίων Έργων «Τροποποίηση ορίων μέσου συντελε¬ 
στή δάμησης και ποσοστού κοινοχρήστων χώρων στην 
περιοχή Σχεδίου Ανάπτυξης Περιοχών δεύτερης κατοι¬ 
κίας (ΣΧ.Α.Π.) του δήμου Καλλικράτειας και των κοινοτή¬ 
των Αγίου Παύλου και Νέων Σιλάτων (Ν. Χαλκιδικής)» (Δ' 
1015). 

7. Τις 122/1998 και 174/1999 γνωμοδοτήσεις του δημο¬ 
τικού συμβουλίου Καλλικράτειας. 

8. Την 65/2001 και 22/2003 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

9. Το γεγονάς ότι από τις κανονιστικές διατάξεις αυτής 
της απάφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής δεύτε¬ 
ρης κατοικίας της πολεοδομικής ενότητας «Κεντρική ΙΑ» 
του δήμου Καλλικράτειας (Ν. Χαλκιδικής), της οποίας η 
χρήση για δεύτερη κατοικία έχει προσδιοριστεί με το από 
16.8.1988 Π.Δ/γμα (Δ' 700) και το Σχέδιο Ανάπτυξης έχει 
εγκριθεί με την 4427/920/8.2.1995 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων (Δ' 
117), όπως τροποποιήθηκε με την 32527/6707/5.11.1997 
όμοια απόφαση (Δ' 1015), με τον καθορισμό οικοδομησί- 
μων χώρων, οδών, πεζοδρόμων, ποδηλατοδρόμων, κοι¬ 
νοχρήστων χώρων, χώρων πρασίνου, παιδικής χαράς, α¬ 
θλητισμού, πάρκου, στάθμευσης αυτοκινήτων, χώρου υ¬ 
γείας - πρόνοιας, εκκλησίας, πλατείας και πολιτισμού, 
όπως οι παραπάνω ρυθμίσεις φαίνονται στα πέντε (5) σχε¬ 
τικά πρωτότυπα διαγράμματα σε κλίμακα 1:1000, που θε¬ 
ωρήθηκαν απά τον Προϊστάμενο της Διεύθυνσης Τοπο- 
γραφικών Εφαρμογών με την 11475/2003 πράξη του και 
που αντίτυπά τους σε φωτοσμίκρυνση δημοσιεύονται με 
την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 

πολεοδομικό σχέδιο εγκρίνεται με το άρθρο 1 της παρού¬ 
σας. 

Άρθρο 3 

1. Στα οικοδομικά τετράγωνα που χαρακτηρίζονται στα 
διαγράμματα του άρθρου 1 με το στοιχείο Α, επιτρέπο¬ 
νται οι χρήσεις αμιγούς κατοικίας, άπως προσδιορίζονται 
από το άρθρο 2 του από 23.2.1987 Π.Δ/τος (Δ' 166) και ει¬ 
δικότερα: 

- Κατοικία 

- Εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλείο, 
φαρμακείο, χαρτοπωλείο κ.λπ.) 

- Κτίρια κοινωνικής πρόνοιας 

- Κτίρια πρωτοβάθμιας και δευτεροβάθμιας εκπαίδευ¬ 
σης 

- Αθλητικές εγκαταστάσεις 

- Θρησκευτικοί χώροι 

- Πολιτιστικά κτίρια (και εν γένει πολιτιστικές εγκατα¬ 
στάσεις) 

2. Στα οικοδομικά τετράγωνα ή σε τμήματα οικοδομι¬ 
κών τετραγώνων που χαρακτηρίζονται στα ίδια ως άνω 
διαγράμματα με το στοιχείο Κ, επιτρέπονται οι χρήσεις 
γενικής κατοικίας, όπως προσδιορίζονται από το άρθρο 3 
του ιδίου ως άνω Π.Δ/τος, με εξαίρεση τα πρατήρια βεν¬ 
ζίνης. 

Σε περίπτωση κατά την οποία η παραπάνω χρήση καθο¬ 
ρίζεται σε τμήμα του Ο.Τ. η χρήση αυτή αφορά τις ιδιο¬ 
κτησίες, που έχουν πρόσωπο στην παρακείμενη οδό, ό¬ 
πως αυτές υφίστανται κατά την ημέρα δημοσίευσης της 
παρούσας απόφασης. 

Σε περίπτωση συνένωσης οικοπέδων μετά τη δημοσί¬ 
ευση του παρόντος Π.Δ/τος, δύο διαφορετικών ομάδων 
χρήσεων για κάθε τμήμα οικοπέδου, εξακολουθεί να ι¬ 
σχύει η αρχική (πριν τη συνένωση) χρήση, τόσο στην πε¬ 
ρίπτωση ανέγερσης ανεξάρτητων κτιρίων, όσο και στην 
περίπτωση ανέγερσης ενιαίου κτιρίου. 

3. Στα οικοδομικά τετράγωνα που χαρακτηρίζονται στα 
ίδια ως άνω διαγράμματα με το στοιχείο Τ, επιτρέπονται 
οι χρήσεις τουρισμού - αναψυχής, όπως προσδιορίζονται 
από το άρθρο 8 του ιδίου ως άνω π.δ/τος και ειδικότερα: 

- Κατοικία 

- Τουριστικές εγκαταστάσεις 

- Εστιατόρια 

- Αναψυκτήρια 

Άρθρο 4 

Στο πρόσωπο των οικοπέδων, οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
με το άρθρο 1 της παρούσας απόφασης, επιβάλλεται 
προκήπιο πλάτους δύο (2,00), τριών (3,00), τεσσάρων 
(4,00) και πέντε (5,00) μέτρων, όπως φαίνεται στα δια¬ 
γράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, 
ορίζοντα κατά τομείς I και II, όπως φαίνονται στα ίδια δια¬ 
γράμματα, ως εξής: 

Α. Τομείς I 

1. Ελάχιστο πρόσωπο: δώδεκα (12,00) μέτρα. 

Ελάχιστο εμβαδόν: τετρακόσια (400,00) τ.μέτρα. 

2. Κατά παρέκκλιση του προηγούμενου εδαφίου θεω¬ 


ρούνται άρτια και οικοδομήσιμα τα οικόπεδα τα οποία: α) 
στις 29.9.1988 ημέρα δημοσίευσης του από 16.8.1988 
Π.Δ/τος (Δ' 700) είχαν: 

Ελάχιστο πρόσωπο: οκτώ (8,00) μέτρα 

Ελάχιστο εμβαδόν: διακόσια (200,00) τ.μέτρα και 

β) προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές 
σε γη εφόσον έχουν: 

Ελάχιστο πρόσωπο: οκτώ (8,00) μέτρα 

Ελάχιστο εμβαδόν: διακόσια (200,00) τ.μέτρα 

3. Μέγιστος επιτρεπόμενος αριθμός ορόφων των κτι¬ 
ρίων: ένας (1) με μέγιστο ύψος αυτών: τέσσερα (4,00) μέ¬ 
τρα. 

Β. Τομείς II 

1. Ελάχιστο πρόσωπο: δεκαπέντε (15,00) μέτρα. 

Ελάχιστο εμβαδόν: τετρακόσια (400,00) τ. μέτρα. 

2. Κατά παρέκκλιση του προηγούμενου εδαφίου θεω¬ 
ρούνται άρτια και οικοδομήσιμα τα οικόπεδα, τα οποία 
προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές 
σε γη εφόσον έχουν: 

Ελάχιστο πρόσωπο: οκτώ (8,00) μέτρα 

Ελάχιστο εμβαδόν: διακόσια (200,00) τ.μέτρα 

3. Μέγιστος επιτρεπόμενος αριθμός ορόφων των κτι¬ 
ρίων: δύο (2) με μέγιστο ύψος αυτών: επτά (7,00) μέτρα. 

Γ. Και για τους δύο τομείς ισχύουν και τα παρακάτω: 

1. Επιπλέον των προϋποθέσεων των παραγράφων 1 και 
2 των ενοτήτων Α και Β απαιτείται, όπως στο οικοδομήσι¬ 
μο τμήμα του οικοπέδου εγγράφεται κάτοψη κτιρίου με ε¬ 
λάχιστη επιφάνεια πενήντα (50,00) τ.μέτρα και ελάχιστη 
πλευρά πέντε (5,00) μέτρα. 

2. Συντελεστής δόμησης: τριάντα πέντε εκατοστά 
(0,35). 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφανείας τους. 

Δ. Επιπλέον και για τους δύο τομείς, ισχύουν και οι πα¬ 
ρακάτω μορφολογικοί όροι και περιορισμοί δόμησης: 

1. Πάνω από το μέγιστο επιτρεπόμενο ύψος του κτιρίου 
επιβάλλεται η κατασκευή κεραμοσκεπούς στέγης μέγι- 
στου ύψους 1,50 μ. και κλίσης 35%. 

2. Απαγορεύονται οι κατασκευές του άρθρου 16 του Ν. 
1577/1985, όπως τροποποιήθηκε με το άρθρο 13 του Ν. 
2831/2000 εκτός της στέγης, των καπνοδόχων και των κα¬ 
τασκευών της περίπτωσης στ' της παρ. 1 του ίδιου άρ¬ 
θρου. Οι λοιπές κατασκευές της περίπτωσης α' της παρ. 
1 του ίδιου άρθρου επιτρέπονται εφόσον περιλαμβάνο¬ 
νται στον όγκο της στέγης. 

3. Απαγορεύεται η κατασκευή του κτιρίου επί υποστυ¬ 
λωμάτων (ρΙΙοΐΙε). 

4. Η αρχιτεκτονική μελέτη των κτιρίων εγκρίνεται από 
την Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

5. Απαγορεύεται η τοποθέτηση διαφημιστικών πινακί¬ 
δων και επιγραφών στα δώματα και στις όψεις των κτι¬ 
ρίων, στους ακάλυπτους χώρους των οικοπέδων, στις πε¬ 
ριφράξεις και στους κοινόχρηστους χώρους του οικι¬ 
σμού. Επιτρέπονται μόνον οι περιορισμένων διαστάσεων 
επιγραφές, που πληροφορούν για τη χρήση των χώρων 
των κτιρίων, καθώς και οι ενημερωτικού χαρακτήρα πινα¬ 
κίδες που διευκολύνουν την κυκλοφορία και ενημερώ¬ 
νουν για τις κοινωφελείς και κοινόχρηστες χρήσεις της 
περιοχής. Οι παραπάνω επιγραφές αναγράφονται στην 
ελληνική γλώσσα. 

Στην περίπτωση που απαιτείται η αναγραφή ξενόγλωσ¬ 
σου τίτλου αυτός αναγράφεται με μικρότερα στοιχεία και 
περιλαμβάνεται στην ίδια επιγραφή με τον ελληνόγλωσ¬ 
σο. 

Ε. Τα κοινωφελή κτίσματα ανεγείρονται σύμφωνα με 
τους γενικούς και μορφολογικούς όρους και περιορι¬ 
σμούς του τομέα που εμπίπτουν και σε απόσταση τεσσά¬ 
ρων (4,00) μέτρων τουλάχιστον από τη ρυμοτομική γραμ¬ 
μή. Ειδικά γιατηνεκκλησία επιτρέπεται ύψος δέκα (10,00) 
μέτρων. 

Ζ. Επιβάλλεται η εξασφάλιση χώρων στάθμευσης αυτο¬ 
κινήτων κατά τις διατάξειςτου Ν. 960/1979 ανάλογα με τη 
χρήση και τη συνολική επιφάνεια του κτιρίου που προ- 
σμετράται στο συντελεστή δάμησης ως εξής: 

1. Για κατοικία μία θέση ανά 80,00 - 100,00 τ.μ. επιφά¬ 
νειας κτιρίου. Πάντως ο αριθμός των θέσεων που προκύ¬ 
πτουν δεν μπορεί να είναι μικρότερος της μίας θέσης ανά 
διαμέρισμα ή κατοικία. 

2. Για εμπορικά καταστήματα, εστιατάρια, γραφεία, ε¬ 
παγγελματικά εργαστήρια, αναψυκτήρια μία θέση ανά 
50,00 - 80,00 τ.μ. επιφανείας κτιρίου. Επιβάλλεται η εξα¬ 
σφάλιση των χώρων στάθμευσης εντάς του ιδίου οικοπέ¬ 
δου. 

3. Γ ια πολιτιστικά κτίρια και θρησκευτικούς χώρους μία 
θέση ανά 50,00 - 100,00 τ.μ. επιφάνειας κτιρίου. 

4. Για παιδικούς σταθμούς, εκπαιδευτήρια (ιδιωτικά ή 
δημάσια) στοιχειώδους και μέσης βαθμίδας εκπαίδευσης 
και λοιπές παρεμφερείς χρήσεις μία θέση ανά 1 έως 3 αί¬ 
θουσες διδασκαλίας. 

5. Για γυμναστήρια, γήπεδα αθλοπαιδιών, εν γένει α¬ 
θλητικές εγκαταστάσεις μία θέση ανά 200,00 - 250,00 τ.μ. 
επιφάνειας άθλησης. Στον αριθμό των θέσεων που προ¬ 
κύπτει προστίθεται μία θέση ανά 15 έως 25 θέσεις θεα¬ 
τών, εφόσον για τα υπόψη κτίρια ή εγκαταστάσεις προ- 
βλέπονται κερκίδες. 

6. Γ ια ξενοδοχεία και εν γένει τουριστικές εγκαταστά¬ 
σεις μία θέση ανά 10 έως 15 κλίνες. Ειδικά για ξενοδοχεία 
που διαθέτουν αίθουσες εστιατορίων και εν γένει αίθου¬ 
σες συνάθροισης κοινού, πέραν από τις απαιτούμενες α¬ 
πό τους κανονισμούς του Ε.Ο.Τ., εφαρμόζονται για τις αί¬ 
θουσες αυτές και οι περιπτώσεις 2 και 3, αναλόγως. Επι¬ 
βάλλεται η εξασφάλιση των χώρων στάθμευσης εντός 
του ιδίου οικοπέδου: 

• Ο απαιτούμενος αριθμός θέσεων στάθμευσης ανά¬ 
λογα με τη χρήση και το μέγεθος του κτιρίου υπολογίζε¬ 
ται ως εξής: διαιρείται το σύνολο των επιφανειών κάθε 
χρήσης του κτιρίου με την επιφάνεια σε τ.μ. που απαιτεί¬ 
ται για κάθε θέση. 

Όταν το δεκαδικά μέρος του πηλίκου είναι μεγαλύτερο 
ή ίσο του 0,5 προστίθεται μία θέση. 


Όταν αυτό είναι μικρότερο του 0,5 δεν λαμβάνεται υπό¬ 
ψη. Όι θέσεις που προκύπτουν από κάθε χρήση προστί¬ 
θενται και αποτελούν το συνολικά αριθμό θέσεων. 

• Σε περιπτώσεις κτιρίων με διαφορετικές χρήσεις οι ε¬ 
πιφάνειες των κοινοχρήστων χώρων που εξυπηρετούν 
περισσότερες από μία χρήσεις προσμετρώνται για τον υ¬ 
πολογισμό των θέσεων στην επικρατούσα χρήση. 

• Ό τρόπος αναγωγής των καθοριζομένων ανά κτίριο 
θέσεων στάθμευσης σε επιφάνεια χώρου στάθμευσης γί¬ 
νεται σύμφωνα με τα οριζόμενα στην 98728/7722/ 
15.12.1992 απόφαση του Υφυπουργού Περιβάλλοντος 
Χωροταξίας και Δημοσίων Έργων «Προδιαγραφές για 
την κατασκευή χώρων στάθμευσης που εξυπηρετούν τα 
κτίρια» (Δ' 167/93). 

• Για την εξαγορά μέρους ή συνόλου των απαιτουμέ- 
νων θέσεων στάθμευσης στις περιπτώσεις κατ’ εφαρμο¬ 
γή της περ. γ της παρ. 2 του άρθρου 1 του Ν. 960/1979, ό¬ 
πως ισχύει, και τον υπολογισμό της εισφοράς λαμβάνεται 
υπόψη επιφάνεια ίση με 25 τ.μ. για κάθε θέση στάθμευ¬ 
σης. 

• Γιατον υπολογισμάτης κατά την περ. γ της παρ. 2 του 
άρθρου 1 του Ν. 960/1979 άπως ισχύει εισφοράς άπως ει- 
δικάτερα ορίζεται στο άρθρο 5 του αυτού νόμου λαμβά- 
νεται υπόψη η αντικειμενική αξία των ακινήτων όπως αυ¬ 
τή έχει καθορισθεί. 

• Όταν οι είσοδοι - έξοδοι των χώρων στάθμευσης των 
αυτοκινήτων βρίσκονται σε πεζοδρόμους ή πεζοδρόμους 
- ποδηλατοδρόμους, ο αριθμός των θέσεων σ’ αυτούς 
τους χώρους στάθμευσης δεν μπορεί να είναι μεγαλύτε¬ 
ρος του απαιτούμενου για την εξυπηρέτηση των κτιρίων, 
τα οποία έχουν πρόσωπο μόνο στους συγκεκριμένους 
χώρους. 

Άρθρο 6 

Όι προϊσχύουσες διατάξεις ως προς τους άρους δόμη¬ 
σης εφαρμόζονται μόνο στην περίπτωση (α) της παρ. 1 
του άρθρου 26 του Ν. 2831/2000 και εφόσον μέχριτη δη¬ 
μοσίευση της παρούσας απόφασης έχει κατασκευασθεί 
ο φέρων οργανισμός του κτιρίου. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευεθεί στην Εφημερίδα της 
Κυβερνήσεως. 

Αθήνα, 18 Μαρτίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


Ε ΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 210 52 21 004" 
ΗΛΕΚΤΡΟΝΙΚΗ ΔΙΕΥΘΥΝΣΗ; ΙιΙΙρ: νννννν.θΙ.ρΓ - β-ΓΤΊ&ΙΙ: ννβΐ3ηη33ίθΓ @ βί.ρΓ _ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεΰχαυς Προκηρύξεων ΑΣΕΠ αποκλειστικό από Μάρνη 8_ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΟΑΝΝΙΝΑ- Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638109 
(2610) 638110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ" 

Σε έντυπη μορφή: 

• ΓιαταΦΕΚαπόΙ μέχρι 40 σελίδες 1 θυτο. __ 

• Για τα ΦΕΚ από 40 σελίδες και πάνω η τιμή προσαυξάνεται κατα 0,05 βυτο για κάθε επιπλέον σελίδα. 

Σε μ ορφή ΟΡ: ________ 

Τεύχος Περίοδος ΕΟΒΟ _ Τεύχος _ ^ -ί 

ΑΕ.& Ε.Π.Ε. Μηνιαίο 60 Ανατπυξιακών Πράξεων 

Α'καιΒ' 3μηνιαίο 75 και Συμβάσεων (Τ.Α.Π.Σ.) 

Α' Β' καιΔ' 3μηνιαίο 90 Νομικών Προσώπων 

Ετήσιο 180 Δημοσίου Δίκαιου (Ν.Π.Δ.Δ.) 

η- Ετήσιο 210 Δελτίο Εμπορικής και 

Γ Ετήσιο 60 Βιομηχανικής Ιδιοκτησίας (Δ.Ε.Β.Ι.) 

' , Ετήσιο 150 Ανωτάτου Ειδικού Δικαστηρίου 

Παράρτημα Ετήσιο 75 Διακηρύξεων Δημοσίων Συμβάσεων 


Περίοδος 


Παράρτημα Ετήσιο το | - -^__ 

Η τιμή πώλησης του Τεύχους Α.Ε. & Ε.Π.Ε. σε μορφή 00 - γογπ για δημοσιεύματα μετά το 1994 καθορίζεται σε 30 θυΓΟ ανα τεμάχιο, 
ύστερα από σχετική παραγγελία. 

Η τιμή διάθεσής φωτοαντιγράφων ΦΕΚ 0,15 βυτο ανά σελίδα___~ΖΖΙ^ΙΖΖΙΖΙΙΙΙΙΖΙΙ 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

_ Σε έντυπη μορφή _ 

Κ.Α.Ε. Προϋπολογισμού Κ.Α.Ε. ΤΑΠΕΤ 

_[_2Μ1_ 3512 

ΘΠΓΟ ΘυΓΟ 


_ Από το ΙηίβΓΠβΙ _ 

Κ.Α.Ε. Προϋπολογισμού Κ.Α.Ε. ΤΑΠΕΤ 
2531 3512 


Α' (Νόμοι, Π.Δ., Συμβάσεις κτλ.) 205 10,25 176 830^ 

Β'(Υπουργικές αποφάσεις κτλ.) ,,,, , οοα ΔΩΡΕΑΝ 

Γ (Διορισμοί, απολύσεις κτλ. Δημ. Υπάλληλων) ^ . ^35 

Δ' (Απαλλοτριώσεις, πολεοδομία ιαλ.) 293 ι^;θ ^ 

Αναπτυξιακών Πράξεων και Συμβάσεων (Τ.Α.Π.Σ.) 147 /,30 ΔΩΡΕΑΝ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 59 2,90 ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 30 1,50 ^30 1,50 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 59 2,9ο λΩΡ^Ν 

Ανωτάτου Ειδικού Δικαστηρίου (Α.Ε.Δ.) ^ΡΕΑΝ - ^Ρ|ΑΝ 

Προκηρύξεων Α.Σ.Ε.Π 102 70 587 29,35 

Ανωνύμων Εταιρειών & Ε.Π.Ε. 2.0Μ ιη ής 88 4,40 

Διακηρύξεων Δημοσίων Συμβάσεων (Δ.Δ.Σ.) 205 τυ, 17,60 

Ί0 κόί^ος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 20 03 κατά 6 ευτο ανά έτος παλαιάτητας και κατα τεύχος _____^ 1 

* Οι συνδρομές του εσωτερικού προπληρώνονται στις ΔΟΥ που δίνουν αποδεικτι,κό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπραττεται και απο τις ΔΩΥ. , η</τίστ·οινων 

* Οι^νδρομητές του εξωτερικού έχουν τη δυνατότητα λήψης των δημοσιευμάτων μεσω ιηΐβτηθΐ, με την καταβολή των αντίστοιχων 

* ΤΝομΤρ'Χΐ οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. . „ - 'χ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

Δεν εγγράφονται συνδρομητές για μικρότερο χρονικό διάστημα. . ο < 

* Η εγγραφή ή ανανέωση της συνδρομής πραγματοποιείται το αργότερο μέχρι ττ|ν 31ην^κεμβριου κάθε έτους. 

* Αντίγραφα διπλοτύπων, ταχυδρομικές επιταγές και χρη ματικά γραμμάτια δεν γίνονται δεκτά. _ ' _ 

I-Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13^0α _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





